**PATVIRTINTA**

Vilniaus lopšelio-darželio „Justinukas“

direktoriaus 2018 m.  kovo 20 d. įsakymu

Nr. V – 17

**VILNIAUS LOPŠELIO-DARŽELIO „JUSTINUKAS“ SMURTO IR**

**PATYČIŲ PREVENCIJOS, INTERVENCIJOS IR STEBĖSENOS VYKDYMO**

**TVARKOS APRAŠAS**

**I. BENDROSIOS NUOSTATOS**

1. Vilniaus lopšelio-darželio „Justinukas“ Smurto ir patyčių prevencijos, intervencijos ir stebėsenos vykdymo tvarkos aprašas (toliau – Tvarkos aprašas) parengtas vadovaujantis Smurto prevencijos įgyvendinimo mokyklose rekomendacijomis, patvirtintomis 2017 m. kovo 22 d. Lietuvos Respublikos švietimo ir mokslo ministro įsakymu Nr. V-190.

2. Tvarkos aprašo paskirtis – padėti įstaigos bendruomenei sukurti  saugią, vaiko asmenybės augimui ir ugdymuisi palankią aplinką lopšelyje - darželyje (toliau - Darželyje), kurioje vaikai jaučiasi gerbiami ir saugūs. Psichologinė vaikų savijauta ir saugumas Darželyje susijęs su emocine vaikų, darbuotojų, tėvų gerove, jų tarpusavio santykiais.

3. Tvarkos aprašas nustato smurto ir patyčių prevencijos vykdymo priemones ir būdus.

4. Tvarkos aprašo tikslas – siekiant ugdyti pozityvų mokinio elgesį ir sukurti draugišką, saugią atmosferą, nustatyti, kokie turi būti daromi veiksmai individualiu, grupės, Darželio, šeimos lygmeniu, siekiant užkirsti kelią smurtui ir patyčioms.

5. Tvarkos aprašas remiasi šiais principais:

5.1. į smurtą ir patyčias būtina reaguoti nepriklausomai nuo jų turinio ( dėl lyties, seksualinės orientacijos, negalės, religinės ar tautinės priklausomybės, išskirtinių bruožų ar kt.) ir formos;

5.2. kiekvienas Darželio administracijos darbuotojas, pedagogas, švietimo pagalbos specialistas ar kitas darbuotojas, pastebėjęs ar sužinojęs apie smurtą ar patyčias, turi reaguoti ir jį stabdyti;

5.3. Darželio darbuotojai veiksmų imasi visais atvejais, nepriklausomai nuo pranešančiųjų apie smurtą ar patyčias amžiaus ir pareigų.

6.Tvarkos apraše naudojamos sąvokos:

6.1. smurtą patyręs asmuo – asmuo, prieš kurį panaudotas smurtas artimoje aplinkoje, taip pat vaikas, tapęs smurto artimoje aplinkoje liudininkuar gyvenantis aplinkoje, kurioje buvo smurtauta.

6.2. smurtas– veikimu ar neveikimu asmeniui daromas tyčinis fizinis, psichinis, seksualinis, ekonominis ar kitas poveikis, dėl kurio asmuo patiria fizinę, materialinę ar neturtinę žalą.

6.3. Išskiriamos keturios smurto prieš vaikus formos: fizinis smurtas, psichologinis smurtas, seksualinis smurtas, nepriežiūra.

6.4. **Smurtautojas** – asmuo, smurtaujantis artimoje aplinkoje.

6.5. patyčios – tai psichologinę ar fizinę jėgos persvarą turinčio asmens ar asmenų grupės tyčiniai, pasikartojantys veiksmai, siekiant pažeminti, įžeisti ar kaip kitaip sukelti psichologinę ar fizinę žalą kitam asmeniui;

6.6. patyčios gali būti žodinės, fizinės, socialinės, elektroninės;

6.7. patyčias patiriantis asmuo ( ugdytinis, suaugęs), iš kurio yra tyčiojamasi;

6.8. besityčiojantysis/skriaudėjas – vaikas ar suaugęs, inicijuojantis patyčias ir/ar prisidedantis prie jų.

6.9. patyčių/smurto prevencija - veikla, skirta jų rizikai mažinti, imantis Darželio bendruomenės narių (mokinių, administracijos atstovų, pedagogų, švietimo pagalbos specialistų, kitų darbuotojų, tėvų (globėjų) švietimo, informavimo ir kitų priemonių;

6.10. patyčių/smurto intervencija – visuma priemonių, taikoma visiems patyčių dalyviams

Daželio vadovo, pavaduotojų, pedagogų, švietimo pagalbos specialistų ir kitų Darželio darbuotojų (toliau – mokyklos darbuotojai) koordinuoti veiksmai, nukreipti į smurto ir patyčių stabdymą, taip pat – švietimo pagalbos priemonių visuma.

6.11. patyčių prevencijos ir intervencijos stebėsena – patyčių situacijos Darželyje stebėjimas, renkant, analizuojant faktus ir informaciją, svarbią šio reiškinio geresniam pažinimui bei valdymui, reiškinio tolesnės raidos ir galimo poveikio prognozavimas.

**7**. Su Darželio nustatyta smurto ir patyčių prevencijos ir intervencijos tvarka pasirašytinai supažindinami Darželio darbuotojai ir tėvai (globėjai).

8. Darželis, vykdydamas veiklas, orientuotas į smurto ir patyčių prevenciją:

8.1 rengia pareigybių aprašus, kuriuose numatyta atsakomybė už emociškai saugios ugdymo(si) aplinkos puoselėjimą, reagavimą į smurtą ir patyčias;

8.2 bendradarbiauja su ugdytinių tėvais (konsultuoja, informuoja patyčių ir smurto prevencijos, saugios aplinkos Darželyje kūrimo klausimais, įtraukia į priemonių planavimą ir įgyvendinimą), vietos bendruomene, savivaldybėse esančiomis įstaigomis ir organizacijomis, kitais suinteresuotais asmenimis.

**II.SMURTO, PATYČIŲ STEBĖSENA IR PREVENCIJA DARŽELYJE**

9. Smurto ir patyčių prevencijos ir intervencijos stebėsena – smurto, patyčių situacijos darželyje stebėjimas, renkant, analizuojant faktus ir informaciją apie mokymo(si) aplinkos saugumą, mokyklos bendruomenės narių tarpusavio santykius ir identifikuoja aktualias problemas,;

10. Smurto ir patyčių prevencija ir intervencija yra svarbi Darželio veiklos dalis, kurios planavimu, organizavimu ir stebėsena rūpinasi Darželio vadovas, Vaiko gerovės komisijos nariai, grupių auklėtojai, direktoriaus pavaduotojas ugdymui, o jos vykdyme dalyvauja visi Darželio bendruomenės nariai.

11. Darželio vadovas yra atsakingas už Tvarkos aprašo parengimą ir vykdymą, už stebėsenos rezultatais paremto kasmetinio Darželio patyčių prevencijos priemonių plano parengimą, jo pristatymą bendruomenei ir vykdymą.

12. Smurto ir patyčių prevencijos ir intervencijos vykdymo tvarkos įgyvendinimą koordinuoja ne mažiau 3 atsakingi asmenys, sudarantys smurto ir patyčių prevencijos ir intervencijos vykdymo grupę (toliau – Prevencinė darbo grupė). Darželio vadovas Prevencinės darbo grupės nariais paskiria tris Vaiko gerovės komisijos narius, kurie kasmet:

12.1. inicijuoja ir koordinuoja anoniminės bendruomenės narių apklausos vykdymą ir apibendrina jos rezultatus;

12.2. surenka apibendrintus duomenis iš grupių auklėtojų ar direktoriaus pavaduotojo ugdymui dėl Darželyje fiksuotų pranešimų apie smurtą ir patyčias ir atlieka jų analizę;

12.3. remiantis apklausos ir pranešimų apie smurtą ir patyčias analizės duomenimis, rengia smurto ir patyčių prevencijos ir intervencijos priemonių planą;

12.4. aptaria turimą informaciją, svarsto prevencijos ir intervencijos priemonių taikymo plano turinį Vaiko gerovės komisijos posėdyje;

12.5. teikia siūlymus Darželio vadovui dėl smurto ir patyčių prevencijos ir intervencijos priemonių įgyvendinimo, darbuotojų kvalifikacijos tobulinimo patyčių prevencijos ar intervencijos srityje ir kitais klausimais;

12.6. teikia siūlymus Darželio vadovui dėl Tvarkos aprašo tobulinimo;

12.7. atlieka kitus Tvarkos apraše numatytus veiksmus.

13. Direktoriaus pavaduotojas ugdymui kasmet išanalizuoja ir apibendrina turimus pranešimus apie smurtą ir patyčias, informuoja Vaiko gerovės komisijos narius, koordinuojančius vykdymo Tvarką, apie prevencijos, intervencijos taikomų priemonių rezultatus, teikia kitą svarbią informaciją, susijusią su patyčiomis.

**III. SMURTO IR PATYČIŲ INTERVENCIJA DARŽELYJE**

14. Visais įtariamų ir realių smurto/patyčių atvejais kiekvienas Darželio darbuotojas reaguodamas:

14.1. įsikiša įtarus ir/ar pastebėjus smurtą, patyčias – nutraukia bet kokius tokį įtarimą keliančius veiksmus;

14.2. jei vaikui reikia pagalbos, kreipiasi į pagalbą galinčius suteikti asmenis (tėvus (globėjus, rūpintojus ar darželio darbuotojus) ar institucijas (pvz., policija, greitoji pagalba);

14.3. išsiaiškina situaciją, nustato, ar tai patyčių/smurto atvejis

14.4. tiesiogiai informuojant vieną iš Prevencinės darbo grupės narių apie įtariamas ir/ar įvykusias patyčias (ar elektronines patyčias), kartu pateikia užpildytą pranešimo apie smurtą, patyčias formą (Priedas Nr. 2).

14.5. ikimokyklinio, priešmokyklinio ugdymo pedagogas toliau stebi situaciją, bendradarbiauja su vaiko gerovės komisijos pirmininku, psichologu, socialiniu pedagogu ir informuoja apie pokyčius.

15. Gavus informaciją apie patyčias/smurtą Prevencinės darbo grupės narys, arba vaiko gerovės komisijos pirmininkas:

15.1. užpildytą formą registruoja patyčių registracijos žurnale (žurnalas laikomas vaiko gerovės pirmininko kabinete);

15.2. imasi spręsti smurto ar patyčių situaciją;

15.3. nedelsiant praneša mokyklos direktoriui, kuris priima sprendimą dėl švietimo pagalbos priemonių taikymo.

15.4. esant sudėtingesnei situacijai, inicijuoja Prevencinės darbo grupės posėdį, o prireikus ir Vaiko gerovės komisijos posėdį.

16. Vaiko gerovės komisija, įvertinusi turimą informaciją:

16.1. numato veiksmų planą (gali būti individualūs pokalbiai su skriaudėju, skriaudžiamuoju, stebėtojais, kt. priemonės), supažindina su jo nevykdymo pasekmėmis skriaudėją ir jo tėvus (globėjus, rūpintojus), esant poreikiui koreguoja veiksmų planą;

16.2. informuoja Darželio direktorių apie esamą situaciją;

16.3 vykdo plane numatytas veiklas, stebi, analizuoja, organizuoja pakartotinius susirinkimus situacijos įvertinimui.

17. Darželio bendruomenės nario, įtarusio patyčias ar liudijusio patyčių atvejį, gavusio apie jas pranešimą, veiksmai:

18.1. informuoti Darželio direktorių.

19. Darželio direktorius, sužinojęs apie darželio darbuotojo patiriamas patyčias arba darželio darbuotojo tyčiojimąsi, privalo nedelsiant imtis priemonių.

20. Kitiems patyčių dalyviams pagal individualius poreikius darželyje teikiama švietimo pagalbos specialistų ar pedagogų pagalba.

21. Darželio bendruomenės nario, įtarusio smurto ar liudijusio smurto atvejį, gavusio apie jas pranešimą, veiksmai:

21.1. Kilus įtarimui dėl galimo smurto prieš vaiką, Darželio darbuotojas apie galimai patiriamą/išaiškėjusį smurto atvejį informuoja Darželio direktorių, smurtą patyrusio (patyrusių) vaiko (vaikų) tėvus (globėjus, rūpintojus), vaiko teisių ir teisėtų interesų apsaugą užtikrinančią valstybės ir savivaldybės instituciją pagal kompetenciją.

22. Tais atvejais, kai smurtauja ar smurtą patiria švietimo darbuotojai, Darželio vadovas apie įvykusį smurto faktą nedelsdamas, bet ne vėliau kaip kitą darbo dieną, praneša pedagoginei psichologinei tarnybai. Švietimo įstaigos darbuotojams psichologinė pagalba neatlygintinai pradedama teikti nedelsiant, bet ne vėliau kaip per 5 darbo dienas nuo pranešimo apie smurto faktą momento atvykus į psichologinę-pedagoginę tarnybą.

23. Smurtas užtraukia baudžiamąją atsakomybę.

24. Smurtautojas, padaręs žalą žmogaus sveikatai, turtui, aplinkai,taip pat padaręs neturtinę žalą, privalo jąatlyginti smurtą patyrusiam asmeniui Lietuvos Respublikos teisės aktų nustatyta tvarka.

**IV. BAIGIAMOSIOS NUOSTATOS**

21. Duomenys, susiję su vaiku ir jo asmeniniu gyvenimu yra konfidencialūs ir naudojami tik tiek, kiek tai būtina atsakingiems fiziniams ar juridiniams asmenims atlikti pavestas funkcijas, užtikrinti vaiko teises ir teisėtus interesus.

22. Kiekvienų mokslo metų pabaigoje atliekama anoniminė tėvų ir pedagogų apklausa, siekiant išsiaiškinti patyčių situaciją Darželyje. Duomenys apibendrinami ir pagal gautus rezultatus sudaromas veiklų planas kitiems mokslo metams.

\_\_\_\_\_\_\_\_\_\_\_\_\_\_\_\_

Priedas 1

**VILNIAUS LOPŠELIO – DARŽELIO „JUSTINUKAS“**

**REAGAVIMO IR PAGALBOS PLANAS SMURTO/PATYČIŲ ATVEJŲ**

**PASTEBĖJUS AR ĮTARUS SMURTĄ/PATYČIAS**

Bet kuris lopšelio – darželio bendruomenės narys nedelsiant reaguoja ir stabdo smurtą/patyčias

Bendruomenės narys apie įvykį praneša administracijai ir/ar pedagogui

Prevencijos grupės nariai skubiai aiškinasi situaciją

Smurto ar patyčių atveju, užpildoma pranešimo apie smurtą ir patyčias forma (Priedas Nr.2) ir perduodama prevencijos grupės nariams ir/ar VGK pirmininkui.

Užpildytą formą VGK pirmininkasregistruoja smurto ir patyčių registracijos žurnale

Pastebėjus, kad patyčios kartojasi ar esant sudėtingesniam patyčių atvejui, prevencijos grupės nariai analizuoja surinktus faktus

Išaiškėjus smurto atvejui,

informuojamas lopšelio – darželio

direktorius, kuris apie įvykį

informuoja tėvus (globėjus), VTAS ir/ar policiją

Numatomas veiksmų planas, kokio pobūdžio ir dažnumo pagalba bus teikiama smurtą ar patyčias patyrusiam asmeniui

Patyčių prevencijos ir intervencijos

tvarkos aprašo

2 priedas

**VILNIAUS LOPŠELIO – DARŽELIO „JUSTINUKAS“**

**PRANEŠIMO APIE SMURTĄ IR PATYČIAS FORMA**

\_\_\_\_\_\_\_\_\_\_\_\_\_\_\_\_\_\_

(Pranešimo data)

**Bendrieji duomenys:**

|  |  |  |
| --- | --- | --- |
| Kam pranešta apie smurtą  ir patyčias: |  | |
| Kas pranešė apie smurtą ir patyčias: |  | |
| Kada įvyko smurtas ir patyčios (data, val.): |  | |
| Kur įvyko smurtas ir patyčios: |  | |
| Kokia smurto ir patyčių forma naudota ar įtariama, kad buvo naudota: | | |
| 1. **Fizinės**: užgauliojimas veiksmais (stumdymas, įspyrimas, kumštelėjimas, spjaudymas, plaukų pešiojimas, žnybimas, daiktų atiminėjimas ir pan.); 2. **Socialinės**: įvairūs gąsdinantys, bauginantys gestai, veido mimika, ignoravimas, siekiant parodyti, kad yra nepageidaujamas ar atstumiamas; 3. **Elektroninės**: socialiniuose tinkluose, kitose vietos internete, naudojant mobiliuosius telefonus (nemalonių žinučių ar elektroninių laiškų rašinėjimas, skaudinantis bendravimas pokalbiuose, asmeninio gyvenimo detalių viešinimas ir pan.); 4. **Kiti pastebėjimai** (įrašyti) | | |
| Ar yra žinomas tokio elgesio pasikartojimas: | |  |

**Duomenys apie patyčių dalyvius:**

|  |  |
| --- | --- |
| Asmens, vaiko, patyrusio smurtą ir patyčias vardas, pavardė, amžius, grupė: |  |
| Asmenų, vaiko/ų, kuris tyčiojosi vardas, pavardė, amžius: |  |
| Asmenų, vaiko/ų, stebėjusio patyčias vardas, pavardė, amžius: |  |

**Išsamesnė informacija apie įvykį:**

|  |
| --- |
|  |

**Darželio pedagogo ar kito darbuotojo elgesys šioje patyčių situacijoje:**

|  |
| --- |
|  |

**Veiksmų po įvykio, planas su:**

|  |  |
| --- | --- |
| Asmeniu, vaiku patyrusiu patyčias: |  |
| Asmeniu, vaiku, kuris tyčiojosi: |  |
| Stebėtojais: |  |
| Patyčių dalyvių tėvais (globėjais): |  |
| Kitais Darželio darbuotojais: |  |
| Kita (įrašyti): |  |

\_\_\_\_\_\_\_\_\_\_\_\_\_\_\_

Priedas 3

**VILNIAUS LOPŠELIO – DARŽELIO „JUSTINUKAS“**

**PATYČIŲ REGISTRACIJIOS ŽURNALAS**

F- fizinės

Ž- žodinės

S- socialinės

V – vaikas

S – suaugęs bendruomenės narys

|  |  |  |  |  |  |  |
| --- | --- | --- | --- | --- | --- | --- |
| Eil Nr. | Data | Pranešėjo vardas, pavardė, pareigos | Smurto ir patyčių pobūdis  F, Ž, S, K | Smurtą ir patyčias patiriantis asmuo  V, S | Smurtaujantis  asmuo  V, S | Pastabos |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

SUSIPAŽINAU:

|  |  |  |  |
| --- | --- | --- | --- |
| Eil. Nr. | Vardas ir pavardė | Parašas | Data |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |